# USB memorija

Znak za USB utikače
**Univerzalna serijska sabirnica** (engleski: *Universal Serial Bus, **USB) jest tehnički standard za spoljašnje priključke kojim se utvrđuju specifikacije za kablove i konektore.

Zatim, *USB flash uređaj*, *USB flash stick* ili jednostavno **flash stick** je pohranjivački uređaj koji u sebi ima flash memoriju.

USB flash stick koristi USB 1.1 ili noviji 2.0 interfejs za komunikaciju sa računarom koji je veoma praktičan jer ne zahtijeva nikakve dodatne drajvere za rad (za WindowsXP i novije). Trenutno se kapaciteti memorije kreću od 128 megabajta do 64 gigabajta. USB flash uređaj se sastoji od male printane ploče, na kojoj se nalazi flash memorija, zatvorene u neko plastično ili metalno kućište. USB flash uređaj je jedino aktivan kada je uključen u USB port koji joj i obezbjeđuje napajanje strujom.

## Osobine

Pomoću USB-a se uspostavlja relativno efikasna serijska razmjena informacija između računara i raznih uređaja. Primjeri perifernih uređaja koji su povezani putem USB-a uključuju tastature, miševe, digitalne foto-aparate (v. foto-aparat) i video kamere, pisače, prijenosne medijske playere, diskove i mrežne adaptere.

Standard je razvijen u konzorciju kompanija Compaq, DEC, Intel, IBM, Microsoft, NEC i Nortel i prvi put je predstavljen 1996. godine, postupno zamijenjujući razna dotadašnja serijska i paralelna sučelja na računarima. Karakterizira ga velika brzina i jednostavnost priključenja. Skoro svi lični računari napravljeni od 2000. godine imaju USB portove, i to obično po nekoliko integriranih na matičnu ploču. Dodatne kartice za računar se mogu kupiti koje na sebi imaju još USB portova.

USB 1.1 je stari standard sa brzinom od 1.5 ili 12 Mb/s. Novi standard je USB 2.0 sa brzinom do 60 Mb/s. Danas se sve više prelazi na USB 3.0 sa brzinom do 625 Mb/s. Danas USB standard održava USB Implementers Forum (USB-IF). Postoje četiri generacije USB specifikacija: USB 1x, USB 2.0, USB 3.x i USB 4.

Moguće je priključiti i do 127 uređaja na USB bus. Također, podešavanje harverskih adresa se radi automatski.

USB je također za napajanje strujom, tako da su s vremenom USB konektori skoro zamijenili mnoge druge konektore punjača baterija prijenosnih uređaja.

USB prenosi podatke bit-serijski, što znači da se pojedinačni bitovi prenose jedan za drugim. Prijenos se odvija različito preko simetričnog para žica: ako je visoka razina prisutna na prvoj žici, onda se niska razina nalazi na drugoj žici i obrnuto. Prijemnik signala procjenjuje razliku napona na završnom otporniku. Dva logička stanja nula ili jedan proizlaze iz njihovog predznaka. Diferencijalni proces i uporaba upletenih žica eliminiraju u velikoj mjeri električne smetnje. Podaci se prenose u oba smjera – od i prema perifernom uređaju – sa brzinom prijenosa podataka do 480 Mbit/s sa istim parom žica.

## Brzina komunikacije na USB-u

Nazivne brzine prijenosa podataka
| Oznaka | Brzina prijenosa | Podržano od verzije standarda
 |
| --- | --- | --- |
| Low Speed
 | 1,5 Mbit/s | USB 1.0
 |
| Full Speed
 | 12 Mbit/s
 | USB 1.1
 |
| HiSpeed
 | 480 Mbit/s
 | USB 2.0
 |
| SuperSpeed
 | 4,8 Gbit/s
 | USB 3.0
 |

## Različiti nazivi (sinonimi)

|  |
| --- |
|  **Unutrašnji dijelovi Flash sticka** |
| 1
 | USB utikač
 |
| 2
 | Upravljač pohranjivačkog uređaja
 |
| 3
 | Testne tačke
 |
| 4
 | Čip flash memorije
 |
| 5
 | Kristalni oscilator
 |
| 6
 | LED
 |
| 7
 | Prekidač za zaštitu od zapisivanja
 |
| 8
 | Neiskorišteni prostor za dodatni čip, koji bi eventualno povećao kapacitet
 |

Postoji mnogo naziva za USB flash uređaj, neki su i zbunjujući te neprecizni, ali uglavnom upućuje na istu stvar.

* **USB flash uređaj**, **USB flash stik** ili **flash stik** - Bosanski
* **chubidubi** - Španski
* **data stick **data key **disk on key **doofer** - Sjeverno Irski naziv
* **finger drive **flash disk **flash drive **flash memory drive **gigachip **geek stick** -
* **jump drive** - brand koji koristi Lexar
* **jump stick **key **keychain drive **keydrive **keyfob** - koristi se u Seattle području
* **magic key **magic stick** - koristi se u nekim Ohio gradovima
* **memory key **memory stick** - neprecizan izraz od strane Sony-a
* **micro hard drive **mobile drive **pen drive **pocket drive **stick **thumb drive **thumb key **vault drive** - Sonijev brend
* **USB drive**

## Povezano

* Flash memorija
* Hard disk
* Flopi disk
* Zip uređaj
* CD i DVD

## Galerija slika

* Tri tipa USB konektora (bijelo polje na crtežima označava šupljinu)
* Otvoreni USB stick
* Otvoreni USB stick
* USB utikač
* USB utikač tipa A
* USB port (prvi na lijevo)

## Vanjske veze

* (`en`) USB Implementers Forum (USB-IF)

## Napomene